Nyborg slott

Nyborg slott ligger i Nyborg i Danmark. 

Det antas at slottet ble anlagt i 1175 av Knut Prislavsen, Valdemar I av Danmarks søstersønn. Ikke mange årene etter ble det overtatt av Kronen og det har opp gjennom århundrene blitt benyttet i flere viktige sammenhenger. Slottets riddersal ble fra midten av 1200-tallet brukt som samlingssted for Danehoffer - riksforsamlinger - og det var her Erik Klipping undertegnet håndfestningen sin i 1282.

Noen egentlig residens for kongen har slottet aldri vært, men flere konger har bodd her i perioder; Christian II ble født her.Christian 2. Dansk Biografisk Leksikon Christian III var aktiv på slottet og det samme var Christian IV, som fikk Dominicus Baediaz til å oppføre en østfløy.

På midten av 1600-tallet ble slottet okkupert av svenskene og i perioden etter ble det stående for vind og vær. I dag er kun selve kongefløyen og en del rester av den opprinnelige borgen bevart. Riddersalen ligger i kongefløyen og både den og resten av slottet er restaurert og ført tilbake til slik det var på 1200-tallet.

Nyborg slott eies av staten og er innredet som museum med adgang for publikum.Det er fredet.Nyborg Slot fra Kulturstyrelsen / Fredede & Bevaringsværdige Bygninger

 Galleri 

 Referanser 
Ortmann, side 108
Ortmann, side 109
Ortmann, side 208
 Litteratur 

 Eksterne lenker 

 Blev Nyborg grundlagt af Knud Prislavsen? PDF om Nyborg og Prislavsen av Kirstin Eliasen

Kategori:Slott i Danmark
Kategori:Byggverk i Nyborg
Kategori:Fredete byggverk i Nyborg